ตาม แพนเค้ก-ฟรอยด์ช่วยวาฬบรูด้า เป็นห่วงปลาต้องกินขยะ
ต้องยกว่าเป็นเป็นนางเอกสายบุญ ดาราจิตอาสา จริงๆ สำหรับ แพนเค้ก เขมนิจ จามิกรณ์ ที่นอกจากจะเดินสายทำบุญแล้ว ล่าสุดหวานใจ พี่หมี ยังสวยสู้แดด รักษ์โลก ช่วยจัดการขยะและดูแลวาฬบรูด้า,นางเอกสาว แพนเค้ก ร่วมกิจกรรมดีๆ ในโครงการ เติมฝันปันน้ำใจ กับ BAM  ปีที่ 11 ที่จัดโดยบริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM พร้อมหนุ่มขี้เล่นอารมณ์ดี ฟรอยด์ ณัฏฐพงษ์ ชาติพงษ์ ทำกิจกรรม TREAT WORLD SAVE LIFE เราดูแลโลก โลกดูแลคุณ ,เพื่ออนุรักษ์สิ่งแวดล้อมทางทะเล และรณรงค์ให้ผู้ประกอบการริมหาดและนักท่องเที่ยวได้ตระหนักถึงปัญหาขยะในทะเลที่ส่งผลกระทบต่อสภาพแวดล้อมชีวิตความเป็นอยู่ของสัตว์ในทะเล,และช่วยกันอนุรักษ์สิ่งแวดล้อมทางทะเลร่วมกันจัดขึ้น โดยมี นายนพรัตน์ อุ่นจัตตุรพร รองกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ จำกัด (มหาชน) เป็นประธานการจัดงาน เมื่อวันพุธที่ 10 ตุลาคม 2561 ที่ผ่านมา ณ หาดเจ้าสำราญจังหวัดเพชรบุรี               ,โดยทั้ง แพนเค้ก และ ฟรอยด์ ร่วมทำกิจกรรม 3 ฐาน ได้แก่ กิจกรรมมาแยกขยะกันนะจ๊ะ กิจกรรมชูชีพชูใจ และกิจกรรมช่วยน้องวาฬบรูด้า กับพี่น้องชาวเทศบาลตำบลหาดเจ้าสำราญและผู้ประกอบการริมหาด  ,ถึงแม้อากาศจะร้อนแค่ไหนหนุ่มสาวคู่นี้ไม่ปริปากบ่น โดยเฉพาะหนุ่มพลังเยอะอย่าง ฟรอยด์ ที่จ้างร้อยเล่นล้านทั้งทำกิจกรรมไป เต้นไป เหงื่อท่วมก็ไม่หวั่น สร้างความประทับใจให้ชาวเพชรบุรีอย่างมากมาย  ,ส่วนสาว แพน ก็จัดหนักเต็มที่ทุกฐาน ไม่กลัวแดด แถมยังคอยแจกความสดใสและรอยยิ้มสวยๆ ให้คนที่มาร่วมกิจกรรม จนกลายเป็นขวัญใจพ่อค้าแม่ขายไปเลยทีเดียว,แพนเค้ก เปิดใจให้ฟังว่า ดีใจมากค่ะที่ได้มาร่วมทำกิจกรรมในวันนี้ เพราะว่าที่นี่เป็นสถานที่ท่องเที่ยวที่ทุกคนอยากจะมาอยู่แล้ว ถ้าเรายิ่งดูแลก็ยิ่งทำให้น่าอยู่และน่ามาเที่ยวมากยิ่งขึ้น ถึงขยะจริง ๆ จะเล็กน้อย แต่ถ้าเรามองข้าม ก็ไม่รู้เลยว่าผลเสียที่ตามมาจะเยอะมากแค่ไหน  ,อยากจะฝากให้ช่วยกันดูแลดีกว่าค่ะ เพราะแพนเชื่อว่าทุกคนก็น่าจะตื่นตัวที่จะช่วยกันดูแลสภาพแวดล้อมทางทะเลอยู่แล้วอย่าคิดว่าเราเป็นคนในเมืองไม่ต้องช่วยกันดูแลก็ได้,จริงๆ แล้วคนเมืองนี่แหละคือปัจจัยสำคัญที่ทำให้ขยะมา เต่าต้องกิน ปลาต้องกิน หรือเดี๋ยววาฬเราจะหายไป อยากให้ทุกคนได้มีความรับผิดชอบในส่วนนี้ร่วมกัน จะได้มีสถานที่สวยๆ ให้มาเที่ยวกันอย่างนี้ตลอดไป ,ด้านหนุ่ม ฟรอยด์ เผยว่า ได้มาทำกิจกรรมเล่นเกมสนุกสนานร่วมกับพี่น้องชาวจังหวัดเพชบุรี ได้มาช่วยกันเก็บขยะและให้ความรู้พี่ๆ ในชุมชนเรื่องการรักษาสิ่งแวดล้อม ซึ่งคนที่ชื่นชอบการเที่ยวทะเลจะรู้อยู่แล้ว,อย่างเช่นสมมติว่าคุณไปเที่ยวทะเลแล้วคุณกำลังนั่งบนหาดทราย แล้วเจอขยะ เจอเศษสิ่งสกปรกต่างๆ คุณคงไม่สนุก ไม่แฮปปี้อยู่แล้ว เพราะฉะนั้นวิธีที่ง่ายที่สุด คือคุณเอาสิ่งใดมาคุณก็เอาสิ่งนั้นกลับไป ถ้าเกิดว่ามันไม่เกินกว่าแรง คุณก็ช่วยกันเก็บสิ่งที่อยู่รอบตัวของคุณให้มันสะอาดมากขึ้น,เพราะว่าช่วงที่น้ำขึ้น มันก็จะเอาพวกถุงพลาสติก ขวดน้ำ ขยะต่างๆ ลงไปทะเล ซึ่งมันจะส่งผลให้ระบบนิเวศของประเทศสูญเสียไปเรื่อยๆ,อย่างที่หาดเจ้าสำราญก็มี วาฬบรูด้าด้วย คือจริง ๆ แล้ววาฬบรูด้าเขาไม่รู้หรอกครับ ว่าอันไหนคืออาหารที่แท้จริงของเขา อันไหนคือขยะ อันไหนคือพลาสติก อันไหนคือพืชต่างๆ เพราะฉะนั้นเราควรช่วยกันเก็บขยะออกไป ให้เขาได้กินอาหารที่แท้จริงที่เขาควรจะกิน,อยากจะให้ทุกคนช่วยกันรักษาสภาพแวดล้อมบริเวณหาดเจ้าสำราญแห่งนี้ และก็ช่วยกันดูแลขยะต่างๆ ด้วย เพราะเราอยากให้ลูกหลานของเราได้มีโอกาสมาเห็นวาฬบรูด้าในที่ที่ใกล้กับกรุงเทพฯ แบบนี้ ใกล้ขนาดที่เดินทางแค่ 2 ชม.คุณก็สามารถเห็นวาฬบรูด้าได้แล้ว เพราะฉะนั้นช่วยกันเถอะครับ เก็บขยะ แล้วก็ช่วยกันรักษาสภาพแวดล้อมบริเวณหาดเจ้าสำราญแห่งนี้ครับ.
ต้องยกว่าเป็นเป็นนางเอกสายบุญจริงๆ สำหรับ แพนเค้ก เขมนิจ จามิกรณ์ ที่นอกจากจะเดินสายทำบุญแล้ว ล่าสุดหวานใจ พี่หมี ยังสวยสู้แดด รักษ์โลก ช่วยจัดการขยะและดูแลวาฬบรูด้า
แพนเค้ก เขมนิจ,ฟรอยด์ ณัฏฐพงษ์,ดาราจิตอาสา,วาฬบรูด้า,หาดเจ้าสำราญ,ดารา